Laurak Bat (Buenos Aires)

280px|thumb|Laurak Bat Euskal Etxearen egoitza.
**Laurak Bat** Buenos Airesko euskal etxeetako bat da. Bigarren Karlistaldiaren ondoren Euskal Herritik iritsitako 13 gaztek sortu zuten, 1877ko martxoaren 13an; beraz, Argentinako eta munduko euskal etxerik zaharrena da. Belgrano etorbideko 1144an du egoitza.

Etxe barnean Gernikako arbolaren kimu bat dago (1906an landatutakoa). 2007an 407 bazkide zituen zentroak eta euskal kulturarekin zerikusia duten era guztietako jarduerak antolatzen dituzte (euskara eskolak, mus txapelketak, pilota partidak, dantzak…). 

## Historia 
1877ko martxoaren 13an sortua, munduko euskal etxerik zaharrena da Laurak Bat. Azken Karlistadaren ostean Euskaditik heldutako 13 gaztek sortu zuten Laurak Bat euskal etxea.
[thumb|[Andres Irujo Ollo eta Ixaka Lopez Mendizabal Buenos Airesen.|275x275px]]
Xabiertxo liburua idatzi eta argitaratu zuen Ixaka Lopez-Mendizabalek, 1940ko hamarkadan, Andres Irujorekin batera, Ekin Euskal Editoriala sortu zuen, **Laurak Baten** buru-belarri inplikatu zen: Lagun Onak abesbatza zuzendu zuen, Saski Naski bultzatu zuen, euskara irakatsi, hitzaldiak eman eta abar.

## Baliabideak 
Belgrano etorbideko egoitzak atal hauek ditu:
* Trinketea. euskal pilotaren modalitate desberdinak gustuko dituztenentzako gunea. Instituzioan txertatzeko modu bat, euskaldunen zaletasun handienetako batetik, denboren bidez ospea eman diena.
* Auditorioa Sebastián de Amorrortu: eraikinaren zorupean, Euskadiko eginkizun politiko eta kulturaleko pertsona ospetsuekin egindako topaketa (hitzaldi, bideo) ugariren lekukoa da.
* Euskara ikasteko gelekin komunikatuta dago, eta prest dago komunitatearen eskakizunei erantzuteko eta hainbat jarduera hartzeko.
* Aretoak (Areto Nagusia eta Gure Txokoa arteoa): familia eta lagunak elkartzen diren jai eta ospakizunen esparrua, ondo jatearen euskal tradizioari eta dantzan eta kantuan partekatutako alaitasunari eutsiz.
* Gernikako haritz mitikoaren kimu bat gordetzen du, euskal askatasunen eta askatasunaren eta bakearen bila jarraitzen duen herri baten duintasunaren sinboloa.erdian|thumb|216x216px|Gernikako arbolaren kimua

## Jarduerak 
Euskal kulturarekin zerikusia duten era guztietako jarduerak antolatzen dituzte (euskara eskolak, mus txapelketak, pilota partidak, dantzak…).
* JATETXEA :  taberna, topaketak eta trukeak egiteko lekua, mus eta saski jokoa, lagun arteko bazkari baten alaitasuna eta publiko orokorrarentzako atea zabalik.

## Aintzatespenak 
Argentinako bigarren elkarterik zaharrena da Laurak Bat.  2017an Argentinako Senatuaren ‘Mención de honor Domingo Faustino Sarmiento’ jaso zuen, oso elkarte eta norbanako gutxik duten errekonozimendu bat. Buenos Aireseko Udalak antolatzen duen  ‘Buenos Aires Celebra al País Vasco’ jardunaldiaren barruan eman zioten aipamen berezi hori (Hiri Autonomoaren Gobernuak), eta euskal etxeko kideak arduratu ziren ekimena antolatzeaz. Bi helburu nagusi ditu proiektu honek. Batetik, jatorri ezberdinetako komunitateei beren kulturaren inguruan biltzeko aukera eman nahi zaie, ospakizun handi bat sortuz hiriaren bihotzean. Bestetik, kultura erakustaldi horiek erakutsi nahi zaizkie Buenos Aireseko gainontzeko biztanleei.

## Laurak bat, izenaren jatorria 
Laurak Bat goiburua oso erabilia izan zen XIX. mendean. Hego Euskal Herriko lau probintziak elkartzeko sentimendua azaltzen zuen. Euskalerriaren Adiskideen Elkartearen Hirurak Bat lemaren ondoren sortua izan zen, eta Anton Abadiaren Zazpiak Bat lemaren aurretik. 1866an Altsasun Nafarroako zenbait foru-diputatuk Hego Euskal Herriko lau probintzien arteko lotura sendotzea aztertzeko egindako bileretan sortu zen lema.

Badira 'Laurak Bat' izena duten beste euskal etxe. Valentzian eta Montevideon izan dira horrelakoak. Berez munduan sortutako munduko lehen euskal etxea 1876an Montevideon sortutako Laurak Bat Euskal Etxea izan zen. Baina etxe hura itxi egin zen aspaldi.

## Munduko Euskal Etxeen mapa 
[[Fitxategi:Munduko_euskal_etxeak_-_Mapa_-_Wikidata_-_2025.png|erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)]]

## Erreferentziak 
## Ikus, gainera 
* Euskal etxeak
* Euskal diaspora

* Laurak Bat
* Zazpiak Bat
* Ixaka Lopez-Mendizabal
* Xabiertxo
* Pedro Bilbao Arrola

## Kanpo estekak 
* *www.euskaletxeak.eus*
* Webgune ofiziala, www.centrolaurakbat.com
*